92 रु. महंगा हुआ गैर सब्सिडी सिलेंडर, देने होंगे Rs. 865.50
बिना सब्सिडी वाले एलपीजी सिलेंडर की कीमत बुधवार से 92 रुपए बढ़ गई है। कमर्शियल सिलेंडर भी 152 रुपए महंगा हो गया है। हालांकि सब्सिडी वाले सिलेंडर के दाम में कोई इजाफा नहीं हुआ है। इसके बावजूद सब्सिडी वाले सिलेंडर पर भी 92 रुपए ज्यादा देने होंगे, जो बैंक खाते में लौटा दिए जाएंगे। यानी अब हर घरेलू सिलेंडर के लिए 865.50 रुपए देने पड़ेंगे, लेकिन जो उपभोक्ता सब्सिडी ले रहे हैं, उनके खाते में अब 370 रुपए वापस आएंगे। इस तरह इसकी कुल कीमत 495 रुपए ही पड़ेगी। जबकि गैर-सब्सिडी वाले उपभोक्ता के खाते में पैसे वापस नहीं आने की वजह से उन्हें हर सिलेंडर 865.50 रुपए का ही पड़ेगा।
hin_Deva hin_Deva